Lav et referat af nedenstående tekst:

Tekst:
Alle partier i Folketinget er i dag blevet enige at udvide og forlænge hjælpepakkerne til det danske erhvervsliv, så de løber frem til 8. juli i stedet for 9. juni, det meddeler Finansministeriet. Det er især mindre iværksætter- og vækstvirksomheder, der enten ikke kan få udbetalt penge, har behov for en længere løbetid, eller at få den såkaldte kompensationsgrad sat op, som har anmodet om at få justeret hjælpepakkerne. Og deres bønner er nu blevet hørt. - Der er tale om en pakke med tiltag i form af tilskud, garantier og likviditet for samlet cirka 100 milliarder kroner, som skal bidrage til at holde hånden under endnu flere arbejdspladser, siger finansminister Nicolai Wammen ifølge TV 2. Og det glæder direktøren for BusinessAalborg, Tonny Thorup. - Det er ekstremt vigtigt, at der kommer denne udvidelse og forlængelse af hjælpepakkerne. Det er helt sikkert også en erkendelse af, at denne krise er dybere og mere alvorlig end først antaget, siger Tonny Thorup. Han peger på, at virksomhederne har brug for længere tid til komme op i gear, når der langsomt bliver åbnet op for samfundet igen. Vil redde arbejdspladser På spørgsmålet, om de nye tiltag kan være med til at redde nordjyske virksomheder og arbejdspladser, er Tonny Thorup ikke i tvivl. - Det er helt sikkert, at det her vil sikre tusindvis af arbejdspladser og være med til at holde hånden under en række virksomheder. Så vi tager imod dette med kyshånd, siger Tonny Thorup. Han forklarer, at mange virksomheder er afhængige af, hvordan udviklingen ikke bare er i Danmark men også globalt set, da cirka hver femte virksomhed er relateret til eksport. - Derfor er denne udvidelse og forlængelse af hjælpepakkerne uhyre vigtig, da det for disse virksomheder kan tage ekstra lang tid at vende tilbage til det normale, siger Tonny Thorup.

Referat:
Erhvervsdirektør Tonny Thorup fra BusinessAalborg er yderst tilfreds med, at et samlet Folketing i dag er blevet enige om at udvide og forlænge hjælpepakkerne til det danske erhvervsliv.